ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1346/00

υποβολή: Christopher Heaton-Harris (PPE-DE) προς την Επιτροπή

(4 Μαΐου 2000)

Θέμα: Θεσμική μεταρρύθμιση

Διαπιστώνω ότι, στην έκθεση σχετικά με τη μεταρρύθμιση της Επιτροπής, ο κ. Kinnock δηλώνει ευθαρσώς πως είναι αναγκαία και πρέπει να εξασφαλισθεί μια σημαντική αύξηση της δαπάνης για την κατάρτιση του προσωπικού της. Θα μπορούσε η Επιτροπή να διαβεβαιώσει ότι αυτή η επιπλέον δαπάνη θα καλυφθεί από τον τρέχοντα προϋπολογισμό της, χάρη στην εξοικονόμηση πόρων από την αύξηση της αποδοτικότητας, και πως δεν θα ζητήσει από το Κοινοβούλιο επιπλέον κονδύλια;

Απάντηση του κ. Kinnock εξ ονόματος της Επιτροπής

(27 Ιουνίου 2000)

Το 2001 προβλέπεται ενίσχυση με κονδύλιο 2 εκατ. για την επιμόρφωση του προσωπικού της Επιτροπής. Οι συνολικές ζητηθείσες πιστώσεις για επιμόρφωση (γραμμή του προϋπολογισμού A-706) θα φθάσουν τοιουτοτρόπως τα 7,5 εκατ..

Οι πρόσθετες πιστώσεις για επιμόρφωση θα εξευρεθούν εντός του τρέχοντος συνολικού ποσού του τίτλου A-7 (αποκεντρωμένες δαπάνες γιαποστήριξη του προσωπικού και της διοίκησης). Οι πιστώσεις που ζητήθηκαν για το τίτλο A-7 στο προσχέδιο προϋπολογισμού 2001 έχουν καθορισθεί στο ίδιο ονομαστικό ύψος με εκείνο που εγκρίθηκε στον προϋπολογισμού του 2000.

Στο προτεινόμενο ποσό των 7,5 εκατ., οι προβλέψεις για επιμόρφωση προσωπικού θα ανέρχονται μόλις σε ποσοστό περίπου 0.05 % της συνολικής δαπάνης για την απασχολούμενη δύναμη. Αντίθετα, οι σχετικές προβλέψεις στις διοικήσεις των κρατών μελών είναι τις περισσότερες φορές πολύψηλότερες.

Με την εξέλιξη της μεταρρύθμισης και την κατάρτιση λεπτομερών προτάσεων για τις αναγκαίες βελτιώσεις στην ασκούμενη πολιτική προσωπικού, οι οποίες θαποβληθούν προς διαβούλευση αργότερα εντός του έτους, θα έχει σημασία να εξεταστεί η αύξηση των προβλέψεων για επιμόρφωσηπό τύπο επενδύσεως στη βελτίωση της απόδοσης και της διοικητικής διαχείρισης. Βεβαίως, οι αναλύσεις σχετικά με τέτοιες πιθανές εξελίξεις θα διατεθούν στα όργανα του Κοινοβουλίου.
ΓΡΑΠΤΗ ΕΡΩΤΗΣΗ P-1721/00

υποβολή: Andrew Duff (ELDR) προς το Συμβούλιο

(24 Μαΐου 2000)

Θέμα: Διακυβερνητική Διάσκεψη

Στην ομιλία του στο Πανεπιστήμιο Humboldt στις 12 Μαΐου, ο Υπουργός Εξωτερικών της Γερμανίας πρότεινε να αντικατασταθεί το Ευρωπαϊκό Κοινοβούλιο από ένα έμμεσα εκλεγόμενο νομοθετικό σώμα εθνικών κοινοβουλευτικών αντιπροσώπων και από ένα δεύτερο νομοθετικό σώμα γερουσιαστών κατά το πρότυπο είτε των ΗΠΑ είτε της Γερμανίας.

Συμμερίζεται η προεδρία του Συμβουλίου την άποψη του κ. Fischer;

Πόσα άλλα μέλη του Συμβουλίου Γενικών Υποθέσεων ασπάζονται τη γνώμη αυτή;

Συνηγορεί ο Γερμανός αντιπρόσωπος στη Διακυβερνητική Διάσκεψηπέρ μιας τέτοιας πρότασης;

Απάντηση

(26 Σεπτεμβρίου 2000)

Όπως θα έχειπόψη του ο αξιότιμος κ. βουλευτής, το Συμβούλιο δεν έχει απολύτως κανένα ρόλο στη Διάσκεψη των Αντιπροσώπων των κυβερνήσεων των κρατών μελών και επομένως δεν είναι σε θέση να σχολιάσει τις εργασίες της Διάσκεψης. Αντίθετα, το Ευρωπαϊκό Κοινοβούλιο, διαθέτει δύο παρατηρητές οι οποίοι συμμετέχουν στις προπαρασκευαστικές εργασίες της Διάσκεψης.
ΓΡΑΠΤΗ ΕΡΩΤΗΣΗ E-2575/00

υποβολή: Ilda Figueiredo (GUE/NGL) και Arlindo Cunha (PPE-DE) προς την Επιτροπή

(1 Αυγούστου 2000)

Θέμα: Κανόνες εφαρμογής των αγρο-περιβαλλοντικών μέτρων στην Πορτογαλία

Σύμφωνα με πληροφορίες που περιήλθαν εις γνώση μας,πάρχουν σημαντικά κενά στην εφαρμογή ορισμένων αγρο-περιβαλλοντικών μέτρων στην Πορτογαλία, ιδίως δε αυτών που αφορούν τη διατήρηση των τεράστιων εκτάσεων δρυμών με φελλόδρυς και πρίνους καθώς και εκτάσεων με βιολογικές καλλιέργειες.

Τα κενά αυτά εκδηλώνονται σε τρία επίπεδα:

- στην έλλειψη προετοιμασίας των τεχνικών πλαισίων τα οποία διεξάγουν, σε περιφερειακό επίπεδο, τις δραστηριότητες επιθεώρησης"

- στην ανυπαρξία ενός κανονιστικού πλαισίου για τις δράσεις ελέγχου"

- στην έλλειψη προηγούμενης ενημέρωσης των αγροτών σχετικά με τις τεχνικές προϋποθέσεις που πρέπει να τηρούνται για τα διάφορα μέτρα.

Αποτέλεσμα των κενών αυτών είναι να προκύπτουν συχνά διαφορετικές ερμηνείες σχετικά με τις νομικές και τεχνικές προϋποθέσεις για την ορθή εφαρμογή των διαφόρων μέτρων και, κατά συνέπεια, να γίνονται αδικίες εις βάρος των δικαιούχων αγροτών.

Για τον λόγο αυτό ζητούμε από τον αρμόδιο για τη Γεωργία και την Ανάπτυξη της Υπαίθρου Επίτροπο λεπτομερή ενημέρωση σχετικά με τα κατωτέρω:

1. Ποιά είναι η νομοθεσία που καθορίζει τις δραστηριότητες ελέγχου των αγρο-περιβαλλοντικών μέτρων στην Πορτογαλία;

2. Ποιά είναι η ειδική κατάρτιση των τεχνικών του Υπουργείου Γεωργίας της Πορτογαλίας οι οποίοι είναι οι αρμόδιοι για τις δραστηριότητες ελέγχου των αγρο-περιβαλλοντικών μέτρων;

3. Εχει πρόσφατα διενεργήσει η Ευρωπαϊκή Επιτροπή κάποια επιθεώρηση στην Πορτογαλία όσον αφορά τον τομέα αυτό;

Απάντηση του κ. Fischler εξ ονόματος της Επιτροπής

(27 Σεπτεμβρίου 2000)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1075/00

υποβολή: Hubert Pirker (PPE-DE) προς την Επιτροπή

(7 Απριλίου 2000)

Θέμα: Οι προενταξιακές διαπραγματεύσεις της Ευρωπαϊκής Ένωσης με τη Δημοκρατία της Σλοβενίας

Στη γνωμοδότησή της για την αίτηση ένταξης της Πολωνίας η Επιτροπή ανέπτυξε την άποψη ότι η Πολωνία πρέπει να ολοκληρώσει τη διαδικασία αποζημίωσης όσωνπέστησαν δήμευση της περιουσίας τους.

Μπορεί να δηλώσει η Επιτροπή αν πρόβαλε ανάλογες απαιτήσεις και προς τη Δημοκρατία της Σλοβενίας; Η αποζημίωση όσωνπέστησαν παρόμοιες δημεύσεις δεν έχει μέχρι στιγμής πραγματοποιηθεί στη Δημοκρατία της Σλοβενίας.

Απάντηση του κ. Verheugen εξ ονόματος της Επιτροπής

(2 Μαΐου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση P-1048/00(1).

(1) βλέπε σελίδα 63.
ΓΡΑΠΤΗ ΕΡΩΤΗΣΗ P-1804/00

υποβολή: Jean-Claude Fruteau (PSE) προς την Επιτροπή

(31 Μαΐου 2000)

Θέμα: Το πέρασμα στο Ευρώ και οι ιδιαιτέρως απομακρυσμένες περιοχές

Το πέρασμα στο Ευρώ, την 1η Ιανουαρίου 2002, αποτελεί αναμφίβολα σημαντική στιγμή για την ευρωπαϊκή οικοδόμηση. Ωστόσο, αυτό το πέρασμα στο ενιαίο νόμισμα ενέχει και κινδύνους για τους πλέον πρώτους εξ ημών. Πρέπει να καταβληθεί μία πραγματική παιδαγωγική προσπάθεια στις ευρωπαϊκές χώρες γενικότερα και, ειδικότερα, στις ιδιαιτέρως απομακρυσμένες περιοχές. Οι περιοχές αυτές χαρακτηρίζονται απόψηλό δείκτη αναλφαβητισμού και πρέπει, κατά συνέπεια, να αποτελέσουν αντικείμενο ιδιαίτερης προσοχής προκειμένου να διευκολυνθεί το ομαλό τους πέρασμα σε ένα ενιαίο νόμισμα.

Ποιες συγκεκριμένες δράσεις ευαισθητοποίησης και πληροφόρησης σκοπεύει να αναλάβει η Επιτροπή προς το σκοπό αυτό;

Απάντηση της κας Reding εξ ονόματος της Ευρωπαϊκής Επιτροπής

(5 Ιουλίου 2000)

Οι ιδιαίτερες ανάγκες των ιδιαίτερα απομακρυσμένων περιοχών όσον αφορά την πληροφόρηση σχετικά με το ευρώ δεν έχουν διαφύγει της προσοχής της Επιτροπής και, στο πλαίσιο της χρηματοδοτούμενης από το πρόγραμμα Prince συνεργασίας με την κοινωνία των πολιτών, επιλέχθηκε και χρηματοδοτήθηκε σχέδιο με την ονομασία Το ευρώ χωρίς δυσκολία ΕΑΠ(Εξόχως Απόκεντρες Περιφέρειες). Το εν λόγω σχέδιο έχει στόχο την κατάρτιση των εκπαιδευτών σε θέματα που αφορούν το ευρώ, ειδικά για τους κατοίκους της Μαρτινίκης, της Μαδέρας και των Καναρίων Νήσων. Επιπλέον, στην πρόσκλησηποβολής σχεδίων Ενημέρωση σχετικά με το ευρώ για το έτος 2000 αναφέρονται συγκεκριμένα ως επιθυμητή ομάδα στόχος οι ιδιαίτερα απομακρυσμένες περιοχές.
ΓΡΑΠΤΗ ΕΡΩΤΗΣΗ E-1521/00

υποβολή: Michl Ebner (PPE-DE) προς το Συμβούλιο

(15 Μαΐου 2000)

Θέμα: Επικύρωση του Καταστατικού της Ρώμης και της συνδεδεμένης με αυτό δημιουργίας του Δικαστηρίου Εγκλημάτων Πολέμου

Στις 17 Ιουνίου 1998 εγκρίθηκε από τα Ηνωμένα Έθνη το αποκαλούμενο Καταστατικό της Ρώμης, το οποίο σε περίπτωση επικυρώσεως από 60 κράτη μέλη προβλέπει τη δημιουργία ενός μόνιμου Διεθνούς Δικαστηρίου Εγκλημάτων Πολέμου. Το εν λόγω Καταστατικό λαμβάνει ιδιαίτεραπόψη τη βία που ασκείται στις γυναίκες κατά τη διάρκεια των πολέμων, συμπεριλαμβάνοντας μεταξύ άλλων τον ορισμό εγκλημάτων πολέμου, όπως βιασμοί, σεξουαλική σκλαβιά;ποχρεωτική πορνεία, καταναγκασμός σε εγκυμοσύνη,ποχρεωτική στείρωση και άλλες μορφές σεξουαλικής βίας. Μέχρι σήμερα μόνον η Ιταλία από τα κράτη μέλη της ΕΕ έχει επικυρώσει το Καταστατικό της Ρώμης, ενώ τα άλλα κράτη δεν το έχουν ακόμη πραγματοποιήσει.

Μπορεί το Συμβούλιο να ανακοινώσει, εάν προτίθεται να καλέσει ταπόλοιπα 14 κράτη μέλη να προβούν σε επείγουσα επικύρωση του Καταστατικού της Ρώμης, κατά τρόπο ώστε τίποτα πλέον να μην αντιτίθεται στη δημιουργία ενός μόνιμου Δικαστηρίου Εγκλημάτων Πολέμου;

Απάντηση

(23 Οκτωβρίου 2000)

Η Ευρωπαϊκή Ένωση φρονεί ότι η δημιουργία του Διεθνούς Ποινικού Δικαστηρίου αποτελεί ιστορικό ορόσημο και ένδειξη ότι ο κόσμος μπορεί να γίνει ασφαλέστερος και δικαιότερος. Τα κράτη μέλη δραστηριοποιήθηκαν και επέτυχαν να συντονιστούν κατά τις εργασίες που οδήγησαν στην έγκριση του καταστατικού του ΔΠΔ. Επιπλέον, η ΕΕ, εξέφρασε την προθυμία της να πράξει ό,τι είναι δυνατόν ώστε να εξασφαλιστεί ότι η Προπαρασκευαστική Επιτροπή θα επιλύσει τα εκκρεμή ζητήματα όπως η εκπόνηση του εσωτερικού κανονισμού και των κανόνων για τα αποδεικτικά στοιχεία.

Η ΕΕ έχει τη γνώμη ότι δεν μπορεί να γίνει ανεκτό ένα κλίμα ατιμωρησίας, ιδίως όσον αφορά τις σοβαρές παραβιάσεις του διεθνούς δικαίου όπως οι γενοκτονίες, τα εγκλήματα πολέμου και τα εγκλήματα κατά της ανθρωπότητας. Όπου τα εθνικά συστήματα δεν είναι αρκούντως αποτελεσματικά, την ύστατη ευθύνη για απονομή δικαιοσύνης έχει η διεθνής Κοινότητα. Τα Διεθνή Δικαστήρια για την πρώην Γιουγκοσλαβία και τη Ρουάντα έχουν συμβάλει σημαντικά στην τόνωση του σεβασμού του διεθνούς δικαίου. Κατά συνέπεια, ηιοθέτηση του καταστατικού ενός διαρκούς Διεθνούς Ποινικού Δικαστηρίου που θα δικάζει τα σοβαρότερα εγκλήματα και τις παραβιάσεις του ανθρωπιστικού δικαίου αποτελεί ζήτημα μεγάλης σημασίας και η ταχύτερη το δυνατόν έγκριση του καταστατικού αυτού αποτελεί σημαντική προτεραιότητα για την Ευρωπαϊκή Ένωση.

Η Ιταλία και η Γαλλία έχουν ήδη επικυρώσει το καταστατικό του ΔΠΔ. Τα άλλα κράτη μέλη έχουν όλα αρχίσει τις διαδικασίες για την επικύρωση και, αναλόγως των εθνικών τους διαδικασιών, θα τις ολοκληρώσουν, τα περισσότερα από αυτά, στο εγγύς μέλλον. Η κατάσταση όσον αφορά την επικύρωση του καταστατικού του ΔΠΔ στην ΕΕ αναφέρεται τακτικά από την Προεδρία κατά τις συνεδριάσεις της Ομάδας του Συμβουλίου για το Διεθνές Δίκαιο.
ΓΡΑΠΤΗ ΕΡΩΤΗΣΗ E-0680/00

υποβολή: Glenys Kinnock (PSE) προς την Επιτροπή

(9 Μαρτίου 2000)

Θέμα: Η συμμετοχή εκλεγμένων αντιπροσώπων στην εποπτεία διεθνών οργανισμών

Παρακαλείται η Επιτροπή να καταστήσει γνωστό αν διεξάγονται συζητήσεις με κυβερνήσεις και κοινοβουλευτικές ομάδες για την προώθηση της μεγαλύτερης συμμετοχής εκλεγμένων αντιπροσώπων στην εποπτεία διεθνών οργανισμών, συμπεριλαμβανομένων των Ηνωμένων Εθνών.

Δίνει συνέχεια για παράδειγμα η Επιτροπή στην πρόταση του Ευρωπαϊκού Κοινοβουλίου να προσκληθούν τα προεδρεία των κοινοβουλευτικών περιβαλλοντικών επιτροπών σε συνάντηση μεπαλλήλους των περιβαλλοντικώνπηρεσιών των ΗΕ;

Απάντηση του κ. Patten εξ ονόματος της Επιτροπής

(5 Μαΐου 2000)

Το θέμα που θίγει το Αξιότιμο Μέλος σχετικά με την συμμετοχή εκλεγμένων αντιπροσώπων στην επόπτευση διεθνών οργανισμών, δημιουργεί ερωτήματα όσον αφορά τη συνολική διακυβέρνηση και την μεταρρύθμιση του συστήματος των Ηνωμένων Εθνών. Δεδομένου ότι η Κοινότητα δεν αποτελεί μέλος του Οργανισμού Ηνωμένων Εθνών (ΟΗΕ) ο τομέας αυτός εμπίπτει καταρχήν στην αρμοδιότητα των κρατών μελών. Το Αξιότιμο Μέλος θα γνωρίζει, ασφαλώς, το πόσο ενθαρρύνει, γενικά, η Επιτροπή τις στενότερες επαφές μεταξύ εκλεγμένων αντιπροσώπων και διεθνών οργανισμών. Αυτή είναι, επίσης, η βάση της ρύθμισης που επήλθε μεταξύ του Κοινοβουλίου, του Συμβουλίου και της Επιτροπής σχετικά με την συμμετοχή μελών του Κοινοβουλίου σε διεθνείς διασκέψεις.
ΓΡΑΠΤΗ ΕΡΩΤΗΣΗ E-1798/00

υποβολή: Jonas Sjstedt (GUE/NGL) προς την Επιτροπή

(8 Ιουνίου 2000)

Θέμα: Απαγόρευση των πυροτεχνημάτων

Στη Σουηδία συζητείται το ενδεχόμενο απαγόρευσης της πώλησης πυροτεχνημάτων. Είναι συμβατή η απαγόρευση αυτή με τις αρχές της εσωτερικής αγοράς για την ελεύθερη κυκλοφορία των εμπορευμάτων δεδομένου ότι επιτρέπεται η πώληση πυροτεχνημάτων σε άλλα κράτη μέλη;

Απάντηση του κ. Bolkestein εξ ονόματος της Επιτροπής

(27 Ιουλίου 2000)

Όλα τα αγαθά, περιλαμβανομένων των πυροτεχνημάτων, που εγκρίνονται για νόμιμη χρήση σε ένα κράτος μέλος, μπορούν να κυκλοφορούν ελεύθερα στην Κοινότητα (άρθρο 28 (πρώην άρθρο 30) της συνθήκης ΕΚ). Ένα κράτος μέλος που έχει θεσπίσει ή θεσπίζει μέτρα ασφαλείας για ένα είδος προϊόντος, μπορεί να το πράξει εφόσον το μέτρο δεν αποτελεί μέσο αυθαιρέτων διακρίσεων, ενώ είναι αναγκαίο και αναλογικό. Στην περίπτωση αυτή, ένα εθνικό μέτρο θα μπορούσε να βασισθεί στο άρθρο 30 (πρώην άρθρο 36) της συνθήκης ΕΚ (δημόσια ασφάλεια),πό την προϋπόθεση ότι το μέτρο εμφανίζεται ως αναγκαίο και αναλογικό στα πλαίσια μιας επαρκώς καθορισμένης και σαφούς έννοιας της δημόσιας ασφάλειας. Ένα μέτρο που επιβάλλει πλήρη απαγόρευση θα μπορούσε να θεωρηθεί μη αναλογικό, δεδομένου ότι άλλα μέτρα, όπως οι αυστηρότερες απαιτήσεις όσον αφορά την αποθήκευση και το χειρισμό, θα μπορούσαν να εξυπηρετήσουν τον ίδιο σκοπό.

Η Επιτροπή καλεί το αξιότιμο μέλος να συμβουλευθεί τις ακόλουθες απαντήσεις που έχει ήδη δώσει η Επιτροπή όσον αφορά τα πυροτεχνήματα: P-4053/97ποβληθείσα από τον κ. Whitehead(1), E-3184/96ποβληθείσα από την κ. Waddington(2), E-3644/95ποβληθείσα από τον κ. Pronk(3), E-853/94ποβληθείσα από τον κ. Ford(4), E-1036/93ποβληθείσα από τον κ. Smith(5), E-1152/86(6)ποβληθείσα από τον κ. Pitt, E-3102/85ποβληθείσα από τον κ. Pitt(7) και E-465/80ποβληθείσα από τον κ. Walter(8).

(1) ΕΕ C 187 της 16.6.1998.

(2) ΕΕ C 138 της 5.5.1997.

(3) ΕΕ C 161 της 5.6.1996.

(4) ΕΕ C 17 της 23.1.1995.

(5) ΕΕ C 140 της 21.5.1994.

(6) ΕΕ C 54 της 2.3.1987.

(7) ΕΕ C 249 της 6.10.1986.

(8) ΕΕ C 198 της 4.8.1980.
ΓΡΑΠΤΗ ΕΡΩΤΗΣΗ E-1596/00

υποβολή: Olivier Dupuis (TDI) προς την Επιτροπή

(19 Μαΐου 2000)

Θέμα: Προφυλάκιση

Στις 6 Ιουλίου 1997, η αστυνομία συνέλαβε τους Jean-Jacques Pitalugue, Gilles Benhayoun, Jean-Luc Della Justina και Maxime Briat διότι παρήγαγαν έγχρωμα φωτοαντίγραφα χαρτονομισμάτων ύψους 20 800 FF, εκ των οποίων ένα μέρος (αξίας 3 500 FF), παρά την κακή ποιότητα των φωτοαντιγράφων, είχε ήδη διοχετευθεί.

Φυλακίστηκαν καιπεβλήθησαν σε ανάκριση και σήμερα κρατούνται στο κρατητήριο του Fresnes, δυνάμει εντάλματος φυλάκισης καθορισμένης διάρκειας της 6ης Ιουλίου 1997 και εντολής παράτασης της προφυλάκισης της 30 Ιουλίου 1998, με ισχύ από 6 Ιουλίου 1998, εντολή που ανανεώθηκε στις 4 Ιανουαρίου 1999, με ισχύ από 6 Ιανουαρίου 1999.

Στις 6 Ιανουαρίου 2000, οι τέσσεριςπόδικοι παραπέμφθηκαν όλοι ενώπιον του Κακουργοδικείου του διαμερίσματος του Loiret με την κατηγορία της παραχάραξης ή της παραγωγής πλαστών χαρτονομισμάτων νομίμου κυκλοφορίας στη Γαλλία, με ένταλμα σύλληψης του Συμβουλίου Εφετών της Ορλεάνης όπου όμως για την κατηγορία της σύστασης συμμορίας έχει ζητηθεί απαλλαγή. Οι τέσσεριςπόδικοι διανύουν σήμερα τον 35ο μήνα προφυλάκισής τους.

Δεν θεωρεί η Επιτροπή ότι, στην εν λόγωπόθεση, δεν έχουν τηρηθεί τα γενικώς αναγνωρισμένα κριτήρια όσον αφορά τη διάρκεια της προφυλάκισης; Σε αυτή την περίπτωση, δεν κρίνει απαραίτητο, στο πλαίσιο των νέων αρμοδιοτήτων στον τομέα της δικαιοσύνης όπως αυτές απορρέουν από τη Συνθήκη του Άμστερνταμ, να παρέμβει ώστε να εξασφαλίσει εύλογη διάρκεια της προφυλάκισης καθώς και την τήρηση των προθεσμιών για την προσαγωγή σε δίκη ή, άλλως, την αποφυλάκιση των κατηγορουμένων δυνάμει του άρθρου 5, παράγραφος 3 της Ευρωπαϊκής Σύμβασης για τα Δικαιώματα του Ανθρώπου;

Απάντηση του κ. Vitorino Εξ ονόματος της Επιτροπής

(3 Ιουλίου 2000)

Η Επιτροπή συμμερίζεται την άποψη του Αξιότιμου Μέλους ότι η προληπτική κράτηση πρέπει να περιοριστεί στο ελάχιστο για λόγους όπως είναι η εξασφάλιση της παρουσίας του κατηγορουμένου στη δίκη του. Ωστόσο, δενπάρχει κανένα νομικό μέσο της Ένωσης το οποίο προβλέπει ορισμένα γενικώς αναγνωρισμένα κριτήρια όσον αφορά την διάρκεια της προληπτικής κράτησης.

Εάν οι κανόνες στους οποίους αναφέρεται το Αξιότιμο Μέλος είναι εκείνοι οι οποίοι προβλέπονται από τη σύμβαση για την προστασία των ανθρωπίνων δικαιωμάτων και των θεμελιωδών ελευθεριών, άρθρο 5, παράγραφος 3, στο οποίο το Αξιότιμο Μέλος πράγματι αναφέρεται, πρέπει να σημειωθεί ότι δεν έγκειται στην Επιτροπή να δράσει σε περιπτώσεις καταγγελλόμενων παραβιάσεων της Σύμβασης του Συμβουλίου της Ευρώπης από ένα κράτος μέλος της Ευρωπαϊκής Ένωσης εκτός αν η επίδικη πράξη του κράτους μέλους διενεργήθηκε στο πεδίο εφαρμογής του Κοινοτικού δικαίου και κατά συνέπεια αποτελεί παραβίαση των θεμελιωδών δικαιωμάτων των γενικών αρχών του κοινοτικού δικαίου.
ΓΡΑΠΤΗ ΕΡΩΤΗΣΗ P-1831/00

υποβολή: Helena Torres Marques (PSE) προς την Επιτροπή

(31 Μαΐου 2000)

Θέμα: Συνέπειες της διεύρυνσης

Οι περιοχές του στόχου 1 είναι εξ ορισμού εκείνες στις οποίες το μέσο κατά κεφαλήν ΑΕΠ, σε ισοτιμίες αγοραστικής δύναμης, είναι κατώτερο του 75 % του μέσου κοινοτικού όρου.

Αυτός ο μέσος όροςπολογίζεται με βάση τα 15 σημερινά κράτη μέλη.

Κατά την άποψη της Επιτροπής, πώς θα πρέπει ναπολογίζεται αυτός ο μέσος όρος μετά την προβλεπόμενη διεύρυνση, ακόμη και κατά το πρώτο της στάδιο, αν ληφθείπόψη ότι το ΑΕΠ των χωρών που θα ενταχθούν στην Ένωση κυμαίνεται ανάμεσα στο 30 % και το 40 % του μέσου κοινοτικού όρου;

Είναι άραγε πιθανό μια περιοχή της σημερινής Ένωσης να μετατραπεί σε στατιστικώς πλούσια εξ αιτίας του φαινομένου της διεύρυνσης, χωρίς, ασφαλώς, να έχει αλλάξει το παραμικρό στην οικονομική και κοινωνική της κατάσταση;

Απάντηση του κ. Barnier εξ ονόματος της Επιτροπής

(30 Ιουνίου 2000)

Ο πίνακας των περιοχών των δεκαπέντε κρατών μελών, οι οποίες είναι επιλέξιμες για το στόχο 1 των Διαρθρωτικών Ταμείων κατά την περίοδο προγραμματισμού 2000-2006, αποφασίστηκαν από την Επιτροπή την 1 Ιουνίου 1999, σύμφωνα με το άρθρο 3 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999, περί γενικών διατάξεων για τα διαρθρωτικά Ταμεία(1).

Ο πίνακας αυτός ισχύει για επτά έτη. Δεν θα τροποποιηθεί ακόμη και όταν ο μέσος κοινοτικός όρος του κατά κεφαλή ακαθάριστου εγχώριου προϊόντος (ΑΕΠ) μειωθεί λόγω της προσχωρήσεως νέων κρατών μελών.

Όσο για την περίοδο μετά το έτος 2006, στη δεύτερη έκθεση με αντικείμενο τη συνοχή που θα εκδώσει η Επιτροπή στα τέλη του έτους, κατέφαρμογή του άρθρου 159 (πρώην άρθρο 130 B) της συνθήκης ΕΚ θα αναλυθεί η κατάσταση των περιφερειών στο πλαίσιο της διευρυμένης Ένωσης και θα προταθούν ορισμένες κατευθύνσεις για το μέλλον της ασκούμενης πολιτικής συνοχής.

(1) ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ E-1659/00

υποβολή: Camilo Nogueira Romn (Verts/ALE) προς την Επιτροπή

(26 Μαΐου 2000)

Θέμα: Αλιευτική συμφωνία με το Μαρόκο και επίσκεψη του Ισπανού Πρωθυπουργού κ. Αθνάρ στη χώρα αυτή

Κατά την επίσκεψη του Ισπανού Πρωθυπουργού κ. Αθνάρ στο Μαρόκο, ο Μαροκινός Πρωθυπουργός κ. Γιουσούφι, απαντώντας στις ερωτήσεις των δημοσιογράφων σχετικά με την αλιευτική συμφωνία μεταξύ Ευρωπαϊκής Ένωσης και Βασιλείου του Μαρόκου, δήλωσε, ενώπιον του κ. Αθνάρ, ότι η κυβέρνησή του αναμένει τις προτάσεις που αφορούν μια νέα συμφωνία, τις οποίες προανήγγειλε ο Επίτροπος κ. Φίσλερ.

Οι δηλώσεις του Μαροκινού Πρωθυπουργού, πέντε μήνες μετά την εκπνοή της προηγούμενης συμφωνίας και την επακόλουθη ακινητοποίηση των αλιευτικών στόλων της Γαλικίας, της Ανδαλουσίας και των Καναρίων Νήσων, φανερώνει την πλήρη έλλειψη επικοινωνίας μεταξύ Ε. Ε. και Μαρόκου, που εξακολούθησε ναφίσταται και κατά τη διάρκεια της επίσκεψης του κ. Αθνάρ, ο οποίος τυγχάνει Πρόεδρος της Κυβέρνησης του κράτους μέλους που πλήττεται περισσότερο από την απραξία του στόλου.

Είναι φανερό ότι η ατυχής αυτή κατάσταση συμπίπτει αφενός με την αδιαφορία της Ένωσης, η οποία αναγνωρίζει ότι διαπραγματεύεται τα αλιευτικά ζητήματα εντελώς ανεξάρτητα από τα σημαντικότατα οικονομικά και κοινωνικά θέματα που συνδέουν το Μαρόκο με την Ε. Ε. και, αφετέρου, με την έλλειψη ενδιαφέροντος του αρχηγού της Ισπανικής Κυβέρνησης ο οποίος δεν συμπεριέλαβε την αλιεία ανάμεσα στα πολιτικά και κοινωνικά ζητήματα, πέραν των θεμάτων που αφορούν τον τουρισμό, τη γεωργία, τη βιομηχανία και τις τηλεπικοινωνίες, ιδίως εκείνες που ενδιαφέρουν την επιχείρηση Telefnica, τα οποία τον οδήγησαν να επισκεφθεί το Μαρόκο.

Έχονταςπόψη τα προαναφερθέντα, θα μπορούσε άραγε η Επιτροπή να αναφέρει σε ποιό στάδιο βρίσκονται οι διαπραγματεύσεις με το Μαρόκο σε ότι αφορά τη νέα αλιευτική συμφωνία, και ποιά συμπεράσματα μπορούν να εξαχθούν από την επίσκεψη του κ. Αθνάρ στην εν λόγω χώρα;

Απάντηση του κ. Fischler εξ ονόματος της Επιτροπής

(29 Ιουνίου 2000)

Η Επιτροπή επιβεβαιώνει ότι η δυνατότητα θέσπισης ενός νέου πλαισίου αλιευτικών σχέσεων μεταξύ της Κοινότητας και του Μαρόκου παραμένει πρώτη προτεραιότητα της δράσης της όσον αφορά την κοινή αλιευτική πολιτική για το 2000.

Η θέση αυτή εκφράστηκε για μία ακόμη φορά στις μαροκινές αρχές από τοπεύθυνο μέλος της Επιτροπής, με την ευκαιρία της επίσκεψής του στο Rabat στις 18 Μαΐου 2000.

Οι μαροκινές αρχές επιβεβαίωσαν τη βούλησή τους να δημιουργήσουν μια νέα εταιρική σχέση με την Κοινότητα στον αλιευτικό τομέα, και εξέφρασαν την προθυμία τους να αρχίσουν τεχνικές συζητήσεις τον Ιούλιο του 2000.

Η Επιτροπή επιβεβαιώνει τη θέση που έχει διατυπώσει κατά τους πρόσφατους μήνες σύμφωνα με την οδηγία διαπραγμάτευσης που εγκρίθηκε τον Οκτώβριο του 1999 από το Συμβούλιο.
ΓΡΑΠΤΗ ΕΡΩΤΗΣΗ P-2542/00

υποβολή: Ioannis Marnos (PPE-DE) προς την Επιτροπή

(25 Ιουλίου 2000)

Θέμα: Μη απαραίτητες διοικητικές δαπάνες για τις ευρωπαϊκές επιχειρήσεις

Πριν ένα περίπου χρόνο, και πιο συγκεκριμένα στις 29 Απριλίου 1999, η Ευρωπαϊκή Επιτροπήπέβαλε στο Συμβούλιο Υπουργών ένα σχέδιο δράσης για την κατάργηση των μη απαραίτητων διοικητικών διατυπώσεων οι οποίες περιορίζουν την ανταγωνιστικότητα των ευρωπαϊκών επιχειρήσεων.

Μπορεί να με πληροφορήσει η Ευρωπαϊκή Επιτροπή ποια κράτη μέλη τοποθετήθηκαν ως προς την πρωτοβουλία αυτή καθώς και ποια ήταν η αντίδραση εκείνων των χωρών της Ένωσης που είναι απομακρυσμένες και χωρίς χερσαία επαφή με ταπόλοιπα κράτη της, οι επιχειρήσεις των οποίων αντιμετωπίζουν ιδιαίτερες δυσκολίες πρόσβασης στις μεγάλες αγορές καθώς και αυξημένο μεταφορικό κόστος. Ιδιαίτερα θα ήθελα να πληροφορηθώ τα προβλήματα τα οποία ετέθησαν από την Ελλάδα ως περιφερειακή χώρα και με πρόσθετες δυσχέρειες για το εκτεταμένο νησιωτικό τμήμα της.

Απάντηση του κ. Liikanen Εξ ονόματος της Επιτροπής

(20 Σεπτεμβρίου 2000)

Το Συμβούλιο Βιομηχανία της 29ης Απριλίου 1999, σε απάντηση αναφορικά με τα συμπεράσματα του Ευρωπαϊκού Συμβουλίου στο Cardiff σχετικά με τις συστάσεις της Task Force BEST, ενέκρινε ομόφωνα το σχέδιο δράσης για την προώθηση του επιχειρηματικού πνεύματος και της ανταγωνιστικότητας, σύμφωνα με τις αντίστοιχες αρμοδιότητες των κρατών μελών και της Επιτροπής. Τα κράτη μέλη συνέχισαν επακολούθως να εκφράζουν έντονη πολιτικήποστήριξη για τους στόχους της BEST. Η Ελλάδα έχειποστηρίξει ενεργά το σχέδιο δράσης μαζί με τα άλλα κράτη μέλη.

Η Επιτροπή δεν είναι σε θέση να παράσχει περισσότερες πληροφορίες για συγκεκριμένα προβλήματα που προέκυψαν από τους εκπροσώπους της Ελληνικής Κυβέρνησης ή για άλλες τεχνικές πλευρές των διαπραγματεύσεων για την έγκριση του σχεδίου δράσης BEST στο Συμβούλιο Βιομηχανία της 29ης Απριλίου 1999, καθόσον οι διαπραγματεύσεις εκείνες πραγματοποιήθηκαν στις προπαρασκευαστικές συνεδριάσεις ομάδων του Συμβουλίου Βιομηχανία. Η Επιτροπή καλεί, ως εκ τούτου, το Αξιότιμο Μέλος να απευθυνθεί στο Συμβούλιο για συμπληρωματικές πληροφορίες.